আমাদের নিজ-নিজ ভাবনা ও সম্মিলিত আলোচনার প্রধানতম বিষয় ছিল, মুসলমানদের আজকের অধঃপতনের কারণ কি? এ পতন থেকে উত্থানের উপায়ই বা কি? ঘন্টার পর ঘন্টা আমরা এনিয়ে মত বিণিময় করতাম। চিন্তা-ভাবনা করতাম। আমরা এ সিদ্ধান্তে উপনিত হয়েছিলাম, মুসলমানদের পতনের মূল কারণ তারা আল্লাহর সবচেয়ে বড় নিয়ামত কোরআন থেকে দূরে সরে গেছে। আল্লাহর পবিত্র এ গ্রন্থটাকে তারা ঠিকমত অধ্যয়নই করেনি। সাধারণ মুসলমানগন দূরে থাক আলেমগনও ঠিকমত কোরআন চর্চা করেনি। তারা কোরআন চর্চা করেছেন নিজেদের ফেরকা বা মজহাবকে সঠিক রূপে প্রমাণ করার জন্য। আল্লাহর দ্বীনকে বিজয়ী করার লক্ষ্যে নয়। ফলে প্রতিদেশে ইসলাম ও আল্লাহর আইন শরিয়ত পরাজিত হলেও আলেমদের পক্ষ থেকে কোন আন্দোলন নেই। তাদের খোতাব বা ওয়াজে তা নিয়ে কোন আহাজারিও নেই। মসজিদ-মাদ্রাসার বাইরে এসে তারা কোন জিহাদও সংগঠিত করেনি। বাংলাদেশে কোরআন শিক্ষার নামে শুধু কোরআনের তেলওয়াত বেড়েছে। কিন্তু কোরআন বুঝার কাজ তেমন একটা হয়নি। মুসলমানদের পতন ও পরাজয়ের দ্বিতীয় কারণটি হল, অনৈক্য। যে অনৈক্যকে আল্লাহতায়ালা সূদ-মদ-ব্যভিচার বা শুকরের মাংস খাওয়ার ন্যায় হারাম ঘোষণা করেছেন সে অনৈক্যই আজ মুসলিম বিশ্বে প্রবল ভাবে বিজয়ী।